
Stvaranje preduvjeta i razvoj 
društveno-kulturnog centra 
temeljenog na sudioničkom 
upravljanju 


Operandum_ Vlll bavi se prostorima kojima 
upravlja. i/ili ih. koriste udruge“ -/. članice 
Saveza «udruga “ KAoperativa, odnosno 


načinima. na koji su“ udruge došle do 
prostora koje trenutno koriste, procesima 
traženja prostora, modelima upravljanja 
i financiranja, ulaganjima te načinima 
korištenja prostora. Osim članica udruga 
Saveza i njihovih prostora, istraživanje je 
obuhvatilo i prostor Društvenog centra Ozalj 
te Prostor za mlade u Dugoj Resi čime se 
KAoperativa pozicionira kao akter nezavisne 
kulture. i 'zagovaračkih aktivnosti vezanih 
za javne prostore za kulturu i mlade na 
području Karlovačke županije. 

S obzirom na važnost prostora za rad udruga 
i provođenje programa koji se tiču kulture, 
umjetnosti, ali i različitih tipova društvenosti, 
u dokumentu naglašavamo odnos rada i 
prostora tako da je prostor primarna potreba 
udruga i preduvjet njihovog rada. 

OPERANDUM 
VIII 
/ UVOD 


Pitanje adekvatnog prostora injegove dostupnosti 
udrugama, neformalnim kolektivima i drugim 
organizacijama civilnog društva u Hrvatskoj koje 
se bave nekim vidom produkcijskih kulturnih 
aktivnosti, jedno je od glavnih pitanja od početka 
ozbiljnijeg organiziranja aktera nezavisne kulturne 
scene sredinom devedesetih godina. Pitanje 
prostora, odnosno potrebe za prostorom kao 
jednim od glavnih resursa kulturne i umjetničke 
produkcije značilo je mobilizaciju udruga i aktivista 
oko oblikovanja i komuniciranja zahtjeva za 
adekvatnim prostornim uvjetima, ali označavalo je 
i (na simboličkoj razini) borbu za pravo na prostor. 
S obzirom na specifične djelatnosti unutar sektora 
nezavisne kulture, koja je danas i širi pojam nego 
sredinom devedesetih (razvijaju se nove forme 
izvedbenih, vizualnih, glazbenih i digitalnih 
umjetnosti sa svojim specifičnim prostornim i 
tehničkim zahtjevima), pitanje prava na prostor 
zapravo se počinje definirati kao pitanje prava 
na rad. Bez prostora za kulturu nema ni osnovnih 
uvjeta za rad u kulturi. 


Nezavisna kulturna scena se početkom 2000- 
tih bavila i pitanjima javnih prostora, odnosno 
kritički se postavljala prema novim neoliberalnim 
trendovima koji su u postsocijalističkom razdoblju 
tranzicije počeli utjecati na prostorne i urbane 
promjene, ali i promjene “u procedurama 
donošenja odluka i sve značajnijeg upliva 
privatnih (korporativnih developera) na strukturu i 
izgled suvremenih urbanih cjelina“ (Zlatar 2013:12). 
Postepeno se u javnom urbanom prostoru sve 
manje gradi planski, odnosno različitim procesima 
u tranziciji planiranja, 
rezultirajući velikim transformacijama (primjerice u 
užem centru Zagreba) što je dovelo do okupljanja 
brojnih aktera nezavisne, civilne i aktivističke 
scene u borbi protiv daljnje privatizacije i 
komercijalizacije prostora. Godine 2008. akteri 
s civilne scene zajednički su se pobunili protiv 
projekta na zagrebačkom Cvjetnom trgu, odnosno 
protiv gradnje centra Cvjetni i pretvaranja 
dijela pješačke zone u prometnu te su putem 


dolazi do nestanka 


medijskih kampanja, javnih pritisaka i prosvjeda 
adresirali važnu temu građanske participacije 
u transformaciji gradskih i javnih prostora te 
transparentnosti takvih procesa za širu javnost. 


Na tragu toga, aktualizira se pitanje upravljanja 
gradskim, državnim i vojnim prostorima te 
industrijskom baštinom čiji su, najčešće masivni, 
tvornički prostori ostavljeni propadanju, dok s 
druge strane postoji kroničan nedostatak prostora 
za umjetničko stvaranje, kulturu i društvenost. Od 
sredine devedesetih pa do 2010. godine u brojnim 
hrvatskim gradovima kroz različite inicijative i 
organizacije artikulira se potreba za prostorom te 
se nakon brojnih napora i pregovora s jedinicama 
lokalnih samouprava počinju otvarati centri za 
nezavisnu i alternativnu kulturu i mlade/ , uz 
djelovanje nekoliko neformalnih inicijativa koje 
skvotiraju napuštene prostore i direktnom akcijom 
ih okupiraju te grade svoj društveni legitimitet 
kako bi zadržali prostor ili ga kasnije legalizirali 
putem formalnih pregovora i dokumenata s 
vlasnicima. 


U mnogim gradovima zbog lošeg je upravljanja 
imovinom i golemom količinom neiskorištenih 
prostora koji su se po nekoj logici vrlo jednostavno 
mogli dodijeliti udrugama na korištenje krenulo 
samoorganiziranje aktera, udruga, inicijativa 
i pojedinaca s nezavisne kulturne i društvene 
scene. Ulaganja u takve prostore su ogromna 
i udruge najčešće ne mogu na sebe preuzeti 
stručnu obnovu, pogotovo ako su u pitanju objekti 
kulturne baštine. S druge strane, prenamjene 
prostora i rješavanje vlasničkih odnosa uglavnom 
su dugotrajan i mukotrpan proces za aktere 
nezavisne scene te se rijetko može očekivati od 
jedinica lokalne samouprave volja da se prostori 
prenamijene u one namijenjene društveno- 
kulturnim — djelatnostima. Osim toga, takvi 
procesi najčešće isključuju javnost i građanstvo 
u procesu donošenja odluka te su popraćeni 
netransparentnim djelovanjem i odugovlačenjem 
mogućih rješenja. 


U znanstvenom radu “Nezavisna kulturna scena 
kao akter promjena u urbanom prostoru: primjer 
Zadra“ (2020) autori Željka Tonković i Hrvoje 
Pašalić istražuju prostorne aspekte djelovanja u 
polju nezavisne kulture te se prostor sagledava 
kroz tri različite, ali povezane perspektive: prostor 
kao uporabni resurs, tržišni resurs i ulogu javnih 
politika. Iz teksta, ali i iz iskustva s terena, može 
se zaključiti kako je prostor u polju nezavisne 
kulture i dalje vrlo važan resurs oko kojeg se 
organizacije okupljaju i formiraju svoje zahtjeve. 
S obzirom na relativno nedavne potrese koji su 
pogodili zagrebačko, sisačko, petrinjsko i okolno 
područje, ali i vrlo spor i neadekvatan proces 
obnove, nisu se samo prostori nezavisne kulture 
našli u neizvjesnom i teškom položaju, nego 
i prostori institucionalizirane kulture te javne 
gradske i državne institucije za kulturu. Dakle, 
možemo reći da je cjelokupni kulturni sektor u vrlo 
nezavidnom položaju, a s obzirom na generalnu 
marginaliziranost nezavisne kulture u odnosu na 
javni sektor u financijskom, a onda i prostornom 
smislu, u kulturi je situacija vrlo otežana te u 
takvim uvjetima rada nije lako raditi na razvoju 
sektora, jačanju kapaciteta i produkciji kulturno- 
umjetničkog sadržaja. 


Autori kao teorijsko polazište, između ostalog, 
uzimaju i koncept prava na grad autora Henrija 
Lefebvrea. Koncept su u različitim kontekstima 
koristili mnogi strani (Harvey, Mitchell, Dikec, 
Marcuse, Soja) i domaći autori (Kalanj, Mihoci, 
Tonković i Pašalić) te je populariziran i ukontekstu 
Hrvatske u već ranije navedenom periodu borbe 
za javne prostore kada je oformljena inicijativa, 
a kasnije i udruga Pravo na grad, “koja djeluje 
protiv privatizacije i prekomjerne ekonomske 
eksploatacije javnih i zajedničkih dobara te 
prostora, s posebnim naglaskom na pitanja 
sudjelovanja građana i organiziranog civilnog 
društva u upravljanju javnim dobrima“. /? 


Tonković i Pašalić (2020) Lefebvreov pojam prava 
na grad koriste u sličnom kontekstu. Nezavisna 

kulturna scena se postavlja kao akter u borbi za 
pravo na prostor, odnosno “naglašavaju da ta ideja 
podrazumijeva mnogo više od isključivog prava 
na pristup urbanim dijelovima grada i njihovo 
korištenje“ (Ibid.:270). Autori govore kako je riječ 
o “radikalno demokratskom momentu spoznaje 
prava na sudjelovanje u procesima proizvodnje 
grada i prostora, koja za sobom povlači čitav 
koloplet popratnih prava kao što su pravo na 
različitost, pravo na informaciju te pravo na 
korištenje centra (Kofman i Lebas, 1996. prema 
Tonković i Pašalić 2020:270). 


Kako bismo još bolje oslikali trenutni položaj 
kulturnog sektora, s naglaskom na nezavisni, 
važno je spomenuti događaje iz 2016. godine 
kad je Ministarstvo kulture Republike Hrvatske 
započelo “udar“ na kulturu i medije, uslijed 
kojeg su se dogodili ogromni financijski rezovi za 
kulturni sektor te su ukinute potpore za neprofitne 
medije što je rezultiralo gašenjem nekih medijskih 
portala. Gotovo ista politika nastavljena je i u 
novom sazivu. Izravno se utječe na dodatno 
smanjenje financiranja kulture i srozavanje uvjeta 
rada, ponajviše kroz natječaj financiranja javnih 
potreba u kulturi Ministarstva kulture. 


“Devedesete su za većinu kulturnih aktera u pogledu prostora 
označavale neprestano dislociranje, premještanje, snalaženje, 
skvotiranje. No, čak i u tim uvjetima nastajala su mjesta i 

rađale se inicijative koje u današnjem kulturnom imaginariju 
igraju važnu ulogu prethodnika: Art radionica Lazareti (1988), 
kulturno-umjetnički centar Lamparna u Labinu (1993), Baraka 

u Kutini (1996), skvotirani su Kuglana u Zagrebu (1994), splitski 
Dom mladih (1994), vojarna Karlo Rojc u Puli (1997), u Zagrebu 
je otvoren prvi Attackov prostor (1998) te URK-ova Močvara 
(1999). [..] Godine 2001. šest splitskih organizacija okuplja se 

u Koaliciju udruga mladih (KUM) i započinje višemjesečnu 
kampanju za dobivanje prostora za provođenje programa te 
im Grad dodjeljuje na korištenje podrum Doma mladih u kojem 
otvaraju klub Kocka. Dvije godine potom u Križevcima je udruzi 
KV.A.R.K. dodijeljen prostor današnjeg Kluba kulture, nastaje 
Centar za mlade Čakovec, a u Karlovcu s radom počinje Centar 
za mlade na Gazi.“ (Mrakovčić 2015:75) 


2 Dostupno na: https://pravonagrad.org/o-nama/ 


OPERANDUM VII / XII. 2021 005 


([G])RAD 
/ KONTEKST 
KARLOVCA 


Ako se Lefebvreov koncept prava na grad sagleda 
u kontekstu razvoja neoliberalnih politika i 
procesa industrijalizacije koji utječu na dinamiku 
transformacija u društvu, razvoja gradova i urbane 
stvarnosti s naglaskom na ljudsku dokolicu i 
pitanja kulture (Lefebvre 1996:65), zanimljivo je 
unutar današnjeg konteksta na ovim prostorima 
promotriti 
naglaskom na nezavisnu kulturu, s obzirom na 
procese kulturne centralizacije (Tonković i Pašalić 
2020:268) i neravnomjeran regionalni razvoj i 
razlike u kulturnoj ponudi i participaciji. 


odnose u kulturnom sektoru s 


Grad bi trebao biti struktura koja 
zadovoljava specifične urbane, 
kulturne, društvene i ekonomske 
potrebe stanovništva, odnosno 
mjesto susreta ispunjeno 
simboličnim značenjima 

koje izmiče komodifikaciji i 
razmjenskim vrijednostima 
(Lefebvre 2008:17) 


Zanimljivo je to sagledati u kontekstu Karlovca 
čija je nezavisna kulturna scena početkom 2000- 
tih išla usporedo sa zahtjevima ostalih gradova, 
prvenstveno Zagreba, tražeći da se revitalizira uži 
dio centra odnosno problematična “Zvijezda“ te 
je tada aktivna Udruga za kreativni razvoj Domaći 
apelirala na neiskorištene i prazne prostore grada 
koji bi se mogli prenamijeniti u prostore za mlade 
i kulturu. Također, tražili su i da se prostor Male 
scene u zgradi Hrvatskog doma da njima na 
upravljanje te isticali kako je ta zgrada idealna za 
razvoj i otvaranje kulturnog centra. Godine 2006. 
pokrenuli su projekt Festival nezavisne kulture 
“Nepokoreni grad“ u sklopu kojega su ukazivali na 
prazne gradske prostore i nudili moguća rješenja 
na koje načine bi se ti prostori mogli iskoristiti 
kako bi, prvenstveno mlađa, populacija imala gdje 
izaći i konzumirati kulturne sadržaje iz nezavisne 
produkcije. 

Prostor Hrvatskog doma i Male scene Hrvatskog 
doma, koja je u sklopu zgrade otvorena 1980-ih 
godina mobilnim zatvaranjem pozornice velike 
dvorane Hrvatskog doma, periodično se koristio 
u periodu od 2005. do 2012. za koncerte, partije i 
slične programe. Problemi prostora bili su njegova 
neadekvatnostineopremljenost po pitanju grijanja 
i tehničke opreme te dugogodišnja neulaganja u 
prostor koji je zahtijevao obnovu. Tek je početkom 
2013. godine Grad Karlovac krenuo s uređenjem 
prostora Male scene dok je velika dvorana i dalje 
ostavljena neiskorištena i prepuštena daljnjem 
propadanju. Godine 2012. osnovana je Platforma 
KAoperativa s ciljem zagovaranja za razvoj 
nezavisne kulturne scene u Karlovcu i otvaranje 
prostora za kulturu. Platforma je okupljala udruge 
i inicijative koje su se bavile uglavnom kulturno- 
društvenom djelatnošću. Dio organizacija / članica 
neformalne Platforme KAoperativa 2014. godine 
osniva udrugu Savez udruga KAoperativa. Savez 
2016. godine preuzima upravljanje prostorom 
Male scene Hrvatskog doma. lako se tadašnja 
scena generalno bavila pitanjima prostora za 
nezavisnu kulturu, civilno društvo i mlade na 
području Karlovca, fokus se s vremenom sve više 
premještao na zgradu Hrvatskog doma i ideju da 
se tamo otvori društveno-kulturni centar koji će 
biti zasnovan na modelu sudioničkog upravljanja 
ili čak da se uspostavi javna gradska ustanova, 
odnosno neki oblik hibridne ustanove. 


Kroz projekt “Hrvatski dom u centru“ KAoperativa 
je od 2018. do 2020. godine radila na jačanju 
partnerskih odnosa s gradom ijavnim institucijama 
te na stvaranju znanja o primjeni modela 
sudioničkog upravljanja javnim prostorima i 
prostorima za kulturu. Kroz projekt je financirano 
i uređenje Urbanog parka uz lijevo krilo Hrvatskog 
doma te nabava tehničke opreme. Savez kao 
upravitelj prostora, ali i važan akter u zagovaranju 
za bolje uvjete i prostore u području nezavisne 
kulture u Karlovcu, i dalje radi na uspostavljanju 
cjelovitog i adekvatnog društveno-kulturnog 
centra Hrvatski dom. 

Ovaj broj Operanduma prvenstveno se bavi 
prostorima udruga članica Saveza udruga 
KAoperativa, odnosno načinima na koji su 
udruge došle do prostora koje trenutno koriste, 
procesima traženja prostora, načinima upravljanja 
i financiranja, zadovoljstvom, ulaganjima te 
načinima korištenja prostora. Osim članica 
udruga Saveza i njihovih prostora, istraživanje je 
obuhvatilo i prostor Društvenog centra Ozalj te 
Prostor za mlade u Dugoj Resi čime se zapravo 
KAoperativa pozicionira kao akter nezavisne 
kulture i zagovaračkih aktivnosti vezanih za javne 
prostore za kulturu i mlade na području Karlovačke 
županije. 


S obzirom na važnost prostora za rad udruga 
i provođenje programa koji se tiču kulture, 
umjetnosti, ali i različitih tipova društvenosti, 
u tekstu se želi naglasiti odnos rada i prostora 
tako da je prostor primarna potreba udruga 
i preduvjet njihovog rada. Udruge nezavisne 
kulture kontinuirano naglašavaju potrebu za 
iznalaženjem adekvatnih prostora te od Grada 
Karlovca zagovaraju ustupanje javnih prostora 
po prihvatljivoj cijeni udrugama. Povoljan najam 
i jest praksa, no postavlja se pitanje podataka o 
dostupnosti prostorima, njihovoj adekvatnosti te 
u kojoj mjeri zaista odgovaraju potrebama sektora 
nezavisne kulture. U publikaciji Osvajanje prostora 
rada koju je izdala Zaklada “Kultura nova“ 2016. 
godine, predstavljeni su rezultati dvogodišnjeg 
istraživanja o uvjetima rada organizacija civilnog 
društva na području suvremene kulture i 
umjetnosti. /? 


U rezultatima je prikazano da su od ispitanih 
organizacija koje imaju stalan prostor, gotovo 
njih pola (47,3 %) prostor dobile u najam ili na 
korištenje od gradova ili općina u kojima djeluju 
(Ibid.: 44). 


S obzirom na nesigurnost financiranja udruga koja 
je iz godine u godinu sve veća, uzevši u obzir da se 
izdvajanja za kulturu sve više smanjuju, a projektno 


načini 


Istraživanje je provedeno u listopadu 
2021. godine. 

Provedeni su intervjui s 
predstavnicima/cama organizacija 
Pan, udruga za zaštitu okoliša i 
prirode (skraćeno Eko Pan), Kinoklub 
Karlovac, Carpe Diem - udruga 

za poticanje i razvoj kreativnih i 
socijalnih potencijala djece, mladih 
i odraslih, Avadhuta - Udruga za 
promicanje multikulturalnosti i 
zdravih stilova života, Centar za 
plesnu i izvedbenu umjetnost 
F.R.E.E. D.A.N.C.E., Studio za 

plesnu edukaciju i umjetničko 
stvaralaštvo - Studio 23, UPAKKA — 
Udruga za promicanje alternativne 
kulture Karlovac, Udruga za mlade 
Agora i Gradsko društvo Crvenog 
križa Ozalj, a za Društveni centar 
“Prostorija“, kojim upravlja Carpe 
Diem i dio prostora MUZA-e (Male 
urbane zajednice) kojega koristi 
Udruga za društveni razvoj KA- 
MATRIX, ispunjeni su upitnici. 


Razgovori su u prosjeku trajali sat 
vremena, a protokol je sadržavao 
pitanja vezana za generalne podatke 
o udruzi, informacije vezane za 
ulazak u prostor i javne natječaje 

na koje su se udruge javile, stanje 
prostora, ulaganja u prostor s 
obzirom na odnos ulaganja od strane 
vlasnika i korisnika te zadovoljstvo 
prostorom i potencijalna budućnost. 

istraživanj 


zapošljavanje postaje dominantan model posebice 
u sektoru nezavisne kulture, pokrivanje troškova 
najma, režija i popravaka u prostorima koje koriste 
is : A udruge stvara dodatan pritisak što je posebno 
termin istraživanja: bilo izraženo početkom pandemije kada su udruge 
dodatno bile izložene nesigurnosti. Stoga se kao 
poželjan model ističe onaj u kojem grad, općina, 
županija i država svoje prostore ustupaju na 
korištenje udrugama, uz potpisivanje dugoročnih 
ugovora, sufinanciranja troškova hladnog pogona 
i plaća zaposlenika. Također, kroz suradnje javnog 
i civilnog sektora mogu se dalje razvijati modeli 
upravljanja, temeljeni na uspostavljanju ustanova 
ili prostora koji će kulturu i umjetnost činiti javno 
dostupnom i uključivom. Na taj način se prostori 
mogu sačuvati od upliva komercijalnih trendova 
i tržišnog pristupa, a kultura sačuvati kao javno 
dobro. 


oblik istraživanja: 


oblik istraživanja: 


trajanje istraživanja: 

Konkretno u Karlovcu, sedam od devet 
organizacija uključenih u ovo istraživanje koristi 
ili upravlja prostorom u vlasništvu Grada Karlovca 
ili Republike Hrvatske, dok dvije organizacije 
iznajmljuju privatan prostor (od kojih jednoj najam 
plaća Grad Duga Resa, dok druga sama plaća 
komercijalni najam). Sve organizacije navode 
manjak zajedničkog i funkcionalnog prostora, 
posebice kada su u pitanju glazbeni, izvedbeni i 
PROTOKO L m radno produkcijski sadržaji te nesigurne izvore 
= financija i sve veću birokratizaciju kod provođenja 
projekata, posebice kada su u pitanju europska 
sredstva. 


broj ispitanih: 


3/ Podaci su prikupljeni obradom podataka Baze prijava 
pristiglih na javne pozive Zaklade “Kultura nova“ od 

2011. do 2015. godine (380 organizacija), kvantitativnim 
istraživanjima OCD-a putem dva upitnika (93 organizacije 
1111 organizacija) i kvalitativnim istraživanjem putem 
polustrukturiranih intervjua sa zaposlenima u OCD-ima (22 
organizacije) (Barada, Primorac i Buršić 2016:152 — 153). 

naa 


UDRUGE I 
NJIHOVI 
PROSTORI 


Kao što je već navedeno, sve udruge uključene 
u istraživanje koriste javne poslovne prostore na 
području Karlovca ili Karlovačke županije. 


Osim SAVEZA UDRUGA KAOPERATIVA prostore 


Hrvatskog doma na adresi Frana Kurelca 4 
koriste Udruga za promicanje alternativne 
kulture Karlovac - UPAKKA i udruga KINOKLUB 


KARLOVAC. 


Udruga UPAKKA okuplja lokalnih bendova i koristi 
jednu prostoriju za probe. 

Kinoklub Karlovac je u partnerstvu sa Savezom 
udruga KAoperativa na natječaju Grada Karlovca 
2019. godine dobio u petogodišnji najam na 
korištenje dio prostorija u desnom krilu zgrade 
Hrvatskog doma. Prostor je bilo potrebno 
renovirati kako bi u njemu uopće mogli obavljati 
svoje djelatnosti: 


CG S onim što smo zatekli u prostoru i 
generalno stanje u kojem je bio, možemo 
jasno dobiti sliku kako je ovaj prostor 
funkcionirao. Odnosno, u njega se ranije 
vjerojatno nije ulagalo, a od početka ovog 
najma Grad je obnovio zajednički WC (koji 
je do tada bio u rasulu i nehigijenski), sredio 
je pod i okrečio, tj. sanirao štetu od vlage i 
sl. u prostoru, a otkad koristimo taj prostor 
ima jošpuno stvari koje smo i sami napravili 
i koje još moramo napraviti. 


Kinoklub je tek nakon renovacije unajmljenog 
prostora financiranog od Grada Karlovca te 
istekom ugovora za prijašnji prostor u Gimnaziji 
Karlovac, 1.2.2020., službeno uselio u prostor 
netom prije nego je pandemija zaustavila gotovo 
sve kulturne programe, što je usporilo i stavljanje 
prostora u punu funkciju, koliko je to bilo moguće. 
Zgrada Hrvatskog doma se ne vodi cijela kao 
objedinjeni javni prostor već unutar samog 
objekta postoje različiti odnosi pa se dio prostora 
vodi kao poslovni, dio kao javni, dok dijelom 
postoje i neriješeni odnosi. Kinoklub je u najmu 
za dio koji se vodi kao poslovni prostor, za razliku 

od javnog prostora kojim upravlja KAoperativa, 
a kojem i troškove hladnog pogona pokriva Grad 
Karlovac. 


£ & Najam ide po povlaštenoj stopi jer je i dalje 
na području Zvijezde, to je mini povlastica, 
pa je nama oko 360 kuna mjesečno plus 
onda još sve režije. Režije variraju, ako 
uključimo sve, vodu, internet i sl. to je 
nekakvih 100 eura pa u sezoni grijanja onda 
još po par tisuća kuna. Sad još moramo 
vidjeti kako će biti od kad smo se prebacili 
na plin ovu zimu... 


Kao najveći problem u udruzi ističu manjak 
radioničkog = prostora 
jer prostor nije pogodan za veći broj korisnika 
(djece i mladih) na programima koje provode. 
Osim toga, postoji i velika neizvjesnost oko 
ulaganja u potrebne građevinske zahvate kako 
bi se unaprijedio prostor i otvorio za korisnike 
jer nije u vlasništvu udruge pa uz ostale troškove 
udruge valja odlučiti u koji dio izdvajati vlastite 
financije za uređenje gradskog prostora. Ovo je 
čest problem kod udruga koje koriste prostore u 
vlasništvu grada ili države - uvijek postoji bojazan 
da će vlasnici (grad, županija ili država) odlučiti u 
slučaju mogućeg komercijalnog najma prostora 
dotadašnjim korisnicima prekinuti ugovor o najmu 


radno-produkcijskog i 


ili korištenju, što često rezultira stalnom potrebom 
za legitimacijom njihovog rada. 


EE Sve udruge u Karlovcu vjerojatno _i 
imaju svoj prostor za osnovnu, uredsku 
djelatnost, za sjediti, raditi i smišljati, ali ne 
i za realizaciju programa i tu fali prostora. 
Karlovac nema malu dvoranu od nekih 150 
gledatelja koja je idealna za predstave, kino 
projekcije, predavanja [...] Centar za mlade 
je sad otvorio Prostoriju i to je super, ali 
fale neki ozbiljniji prostori. Svima fali i onda 
uvijek svi izmišljaju na koji način provesti 
programe i čekaju lijepo vrijeme da se može 
raditi vani jer mislim da u Karlovcu stvarno 
udruge pune program vani po parkovima, 
rijekama. Na to te tjera jednostavno 

činjenica što, osim kazališta, Scene i Centra 
za mlade, nemaš prostor u kojem realno 
možeš raditi programe. 


Problem izvedbenog prostora posebice se osjeti 
kod udruga koje se bave izvedbenom umjetnošću, 
primjerice plesom. F.R.E.E. 
D.A.N.C.E. o svom trošku je uredila unajmljeni 


suvremenim 


prostor u vlasništvu Republike Hrvatske, unatoč 
drugačijem prvotnom dogovoru, a prostor i dalje 
nije u potpunosti adekvatan za njihove potrebe. 
Od 2005. godine udruga se nalazi u Ateljeu 
suvremenog plesa na karlovačkom Korzu. 


Prostor je zahtijevao znatne zahvate: postavljanje 
plesnog poda, električnih instalacija, sanitarija 
i uređenja Tadašnje 
prostornog uređenja, graditeljstva i 
imovine otvorilo je natječaj u sklopu kojeg su se 


zidova. Ministarstvo 


državne 


udruge civilnog društva koje iznajmljuju ili koriste 
državne prostore mogle javiti kako bi im troškovi 
ulaganja u obnovu bili vraćeni kroz umanjivanje 
najamnine, prema važećem Pravilniku o korištenju 
prostora. Udruzi Free Dance nije odobren zahtjev 
za povrat ulaganja kroz dokidanje najamnine. 
Najam i režije za plesnu dvoranu pokrivaju iz 
prihoda od članarina, dok im je uredski prostor u 
privatnom vlasništvu na drugoj lokaciji. 

Država kao vlasnik udruzi nije izašla u susret za 
vrijeme lockdownakada nisu mogli održavati svoje 
redovite programe pa su najamninu morali plaćati 
unatoč tome što prostor nisu koristili. S obzirom 
na to da udruge nemaju adekvatan prostor za 
javna događanja kada su u pitanju izvedbena djela 
i ostali programi, postavlja se pitanje zašto Grad 
Karlovac sukladno javnim gradskim politikama 
ne uvede mehanizme omogućavanja korištenja 
gradskih javnih kulturnih institucija poput 
Gradskog kazališta Zorin dom i konačno prihvate 
nezavisnu kulturu kao jednako važnu i prisutnu u 
društvu.“ 


CG Mi prostor Zorin doma unajmljujemo za 
izvedbu predstava. Kako godišnje imamo 


šest ili sedam predstava, to znači da veći 
dio programskih sredstava za umjetničke 
i kulturne programe potrošimo za najam 
prostora i osiguranje tehničkih resursa. 
Prema tome, sredstva osigurana na lokalnoj 
razini prema pozivu za javne potrebe u 
kulturi ponovno se vrate od kuda su došla. 
Za KDF [Karlovac Dance Festival, op. a.] 
gostovanja dobijemo oko 8 000 kuna od 
grada za organizaciju i programe festivala. 
Isti iznos, ponekad i viši, utrošimo za najam 
jedinog izvedbenog kazališnog prostora. 


Udruga STUDIO 23 također se bavi plesnom 
kulturom i plesnom umjetnošću te djeluju u 
Plesnom centru Studio 23 na adresi Jurja Haulika 
24, u prostoru Male urbane zajednice (MUZA). 
Taj prostor zanimljiv je iz nekoliko razloga jer 
generira specifičnu i dugotrajnu problematiku 
koja nije rijetkost u ovom kontekstu. MUZA je u 
vlasništvu Republike Hrvatske i Grada Karlovca, 
a 2010. godine skvotirana je od strane nekoliko 
udruga te je pokrenuta inicijativa da im se prostor 
dodijeli na korištenje. Takvi spori procesi dolaska 
do prostora za udruge, inicijative i pojedince 
jako su iscrpljujuć proces koji može dovesti i do 
potpunog rasipanja ljudskih resursa i organizacija. 


2 & Proces je trajao oko pet mjeseci, zapravo još 
i nije dovršen jer Grad još uvijek nije proveo 
u svoje stopostotno vlasništvo taj prostor. 
Bilo je izuzetno iscrpljujuće, neizvjesno i 
opterećeno činjenicom da se prostor još 
morao i uređivati za potrebe udruga. 


Vlasnički odnosi između Grada Karlovca i Republike 
Hrvatske još danas nisu riješeni što po pitanju 
radova i investicija stvara probleme i dugotrajno 
procese 
odgovornosti i nemogućnosti dogovora između 


otežava takve zbog prebacivanja 
te dvije vlasničke razine. U nedavnom potresu 
na zgradi su se dogodila oštećenja na krovištu 
što je dodatno uništilo već lošu konstrukciju koja 
zbog godina neulaganja propada pod utjecajem 
kiše i vlage i proces saniranja štete traje više od 


godinu dana. Zahtjevi za cjelovitom obnovom 
krova kao kapitalnom investicijom otežani su zbog 
neriješenih vlasničkih odnosa, sporih procesa 
i, kako iz udruge KA-MATRIX koja je također 
korisnik prostora ističu, problema neadekvatnog 
ugovora između vlasnika i udruga: 


& & Problem je vezan za ugovor i nemogućnost 
investiranja od strane vlasnika, ali to 
onemogućuje i korisnike da sami počnu 
iznalaziti model financiranja uređenja. 
Prvenstveno bi trebalo investirati u zgradu 
da se osigura od daljnjeg propadanja te 
osigurati kvalitetniji ugovor temeljem kojeg 
bi se moglo osigurati i financiranje obnove i 
daljnjeg uređenja kroz EU fondove. 


KA-MATRIX je s udrugama STRELIČARSKI KLUB 
DUBOVAC i AVADHUTA sredinom 2016. godine 
investirao 35 000 kuna u uređenje novog sustava 
grijanja, da bi tek krajem 2021. godine Grad 
Karlovac zamijenio dotrajale radijatore. 
KA-MATRIX u zgradi MUZA koordinira aktivnosti 
Info-shopa, prostora nezavisne knjižnice koji je 
dostupan udrugama, inicijativama i građanima 
za održavanje sastanaka, radionica, predavanja, 
projekcija, druženja te u ljetnim mjesecima 
otvorenog Dvorišta u kojem se održavaju manja 
produkcijska događanja, predstave, radionice, 
izložbe, instalacije i koncerti. U velikoj mjeri koristi 
se dio prostora Male scene i Urbanog parka, 
osobito za povremena glazbena događanja, a u 
većoj mjeri za različite edukativne programe za 
djecu i mlade. 


CG Kao i u slučaju produkcijskih događanja, 
predstava, performansa i projekcija u 
Karlovcu nedostaje adekvatan dostupan 
javni izložbeni prostor u kojem će se 
postavljati izložbe i instalacije nezavisne, 
suvremene, angažirane i participativne 
umjetnosti. Za ovu namjenu koristi se 
Galerija ZILIK, MUZA, Dvorište zajednice, 
Mala scena Hrvatskog doma, Knjižnica za 
mlade te drugi prostori kojima upravljaju 


003 UDRUGE! NJIHOVI PROSTORI 


udruge, a koji nisu primarno predviđeni za 
ovaj tip djelatnosti... 


Udruga AVADHUTA u zgradi MUZA vodi 
vegetarijanski Vege-klub Chandra, a osim toga 
pokretači su inicijative “Ručak za sve“ u sklopu 
koje su na javnim gradskim prostorima građanima 
dijelili besplatnu hranu. Udruga je jedna od prvih 
koja je ušla u prostor te su sudjelovali u procesu 
skvotiranja i dobivanja prostora na korištenje. 
Tijekom godina, od samog ulaska, uložili su gotovo 
120 000 kuna vlastitih sredstava u prilagodbu 
i obnovu prostora, dok je Grad Karlovac kao 
djelomični vlasnik uložio tek 17 000 kuna netom 
nakon dodjele prostora na korištenje. O svom 
iskustvu s Gradom kao vlasnikom ističu: 


CG Iz mog iskustva čini se da je vlasnik 
nezainteresiran i za prostor i za rad 
udruga koje ga koriste; na svaki naš upit 
o podizanju kvalitete prostora odgovaraju 
da ne mogu ništa učiniti. Također, Ugovor 


4/ Grad Karlovac je 2014. godine izradio Strategiju 
kulturnog razvoja za razdoblje od 2014. do 2024. godine 
te je kao jedan od strateških ciljeva navedeno osnivanje 

Karlovačkog kulturnog klastera koji bi predstavljao “model 
ostvarivanja sinergije u kulturnom razvoju usmjeren na 
kulturnu produkciju, prezentaciju kulturnih programa i 
događaja te participaciju svih dionika zainteresiranih za 
kulturu, a osobito kulturno stvaralaštvo i kulturnu baštinu“ 
(str. 67). Klaster bi značio da svi dionici u kulturi, uključujući 
civilno društvo, i ustanove surađuju i rade na zajedničkim 
projektima, infrastrukturi i marketingu. Konkretno, za 
udruge koje se bave izvedbenom umjetnošću to bi 
konačno moglo značiti otvaranje javnih ustanova prema 
njihovim programima i ustupanje svog prostora na 
korištenje, međutim, do danas se još ništa nije pokrenulo u 
tom smjeru. 


5/ MUZA obuhvaća kućne brojeve 22 i 24 u ulici Jurja 
Haulika. Na adresi Jurja Haulika 22 svoje prostorije imaju 
udruge Avadhuta, KA-MATRIX i Streličarski klub Dubovac 
te se tamo nalaze i Vege klub Chandra, Info-shop Karlovac 
i Dvorište zajednice. Na kućnom broju 24 prostorije su 
plesnog kluba kojeg vodi udruga Studio 23 te klupske 
prostorije Streličarskog kluba Dubovac. Udrugama u 
prostoru MUZA-e tijekom 2022. godine ističu ugovori 

za korištenje te će se zalagati za objedinjeni ugovor nad 
prostorom s trajanjem dužim od tri godine. 

NFOSHOP_. 


Najbolji prijatelj, 
.Art, KAoperativa, 
ijieć 


mo 


NEO 


o korištenju prostora nije napisan da bi se 
udruge osjećale “sigurno“, ulagale u prostor 
i napredovale, već je zaštićen samo vlasnik. 
Konkretno, ako vlasnik odluči da neka 
udruga mora izaći iz prostora - to se mora 
obaviti u roku 14 dana i udruga nema pravo 
na nadoknadu sredstava koja je uložila u 
tu gradsku imovinu. Također, Ugovor traje 
samo 5 godina što ne zadovoljava uvjete 
natječaja za EU fondove koji traže da prostor 
bude dan na korištenje organizacijama na 
minimum 20 godina kako bi EU mogla u 
njega uložiti. 
Nešto drugačija iskustva po pitanju svojih 
prostora i odnosa s vlasnikom ima udruga CARPE 
DIEM koja trenutno upravlja s dva prostora. Jedan 
je Centar za mlade u Grabriku kojim upravlja od 
otvorenja 2008. godine u partnerstvima s više 
organizacija. Model upravljanja Centrom za mlade 
isti je kao i onaj za upravljanje Malom scenom 
Hrvatskog doma. Dakle, Grad je vlasnik prostora, 
dok su partnerske udruge upravitelji, čime se 
model temelji na civilno-javnom partnerstvu. 
Grad financira Centar za mlade u 2022. godini sa 
162 000 kuna, dok je taj iznos od 2016. do 2021. 
godine bio 155 000 kuna. Udruge kao upravitelji 
Centra za mlade u Grabriku dužne su prema 
Ugovoru osigurati dodatnih 30 % sredstava od 
ukupne vrijednosti projekta. 


CG Na početku je bilo malo problema dok 
se nismo prilagodili jedni drugima [...] To 
je bio proces od dvije godine gdje smo 
se dogovarali oko djelovanja Centra, ne 
samo mi nego i drugi dionici i mladi i druge 
udruge. Kad kreneš, na kraju se ispostavi 
da svatko ima svoja očekivanja, ali vrlo 
brzo smo to dogovorili. Ispočetka su dosta 
zabadali nos u to šta radimo [Grad, op.a.] pa 
zašto to, zašto ne ovako, međutim brzo smo 
došli do zaključka da ako su nas odabrali 
za voditelje Centra, trebaju imati puno 
povjerenje, pogotovo nakon dvije godine 
upravljanja Centrom. Da nam puste. I od 
tada, neću reć“ da ne prate rad, prate ga, 

ali ne ulaze u to šta radimo. Mi im šaljemo 
mjesečna izvješća iz kojih se vidi šta se radi. 
Imamo po potrebi godišnje sastanke da se 
vidimo, popričamo o radu Centra i tak to. 


Društvenim centrom Prostor(i)ja u ulici Mije 
Krešića 4 također upravlja udruga Carpe Diem. 
Prostor je otvoren u sklopu projekta Partnerstvo za 
prostor i također se temelji na modelu sudioničkog 
upravljanja te je “dostupan organizacijama i 
građanima za održavanje edukacija, tribina, 
predavanja, predstavljanja, radionica, druženja, 
itd.“ Međutim, period od dobivanja do otvaranja 
funkcionalnog prostora razvukao se na pet godina 
te im period na koji je ugovor sklopljen već 2022. 
godine ističe: 


CG Prostor smo dobili u kolovozu 2016. 
godine preko Natječaja za dodjelu 
nekretnine u vlasništvu Grada Karlovca 
na korištenje udrugama koje provode 
programe i projekte od interesa za Grad 
Karlovac, ali je bio prazan do rujna 2020. 
kada je Grad konačno riješio probleme sa 
suvlasnikom zgrade i kada smo konačno 
osigurali sredstva za uređenje preko 
projekta Partnerstvo za prostor. Od 2020. 
se polako uređuje, samo što se sa svakim 
zahvatom pojavilo još dodatnih problema 
pa dok to sve saniraš prođe vrijeme. 
Također, poskupljenja materijala, opreme 
i nepostojanje radne snage dovelo je do 
toga da su se radovi otegnuli na godinu i 
pol. U prostor smo puno uložili jer prostor 
je godinama bio prazan pa kad kreneš u 
sanaciju jednog problema pojavi se novih 
pet, tako da nam je trebalo vremena, hrpa 
strpljenja i živaca. 


EKO PAN jedina je udruga uključena u istraživanje 
koja unajmljuje prostor privatnog vlasnika u 
centru Karlovca, u Zvijezdi. Radi se o prostoru 
od 60 četvornih metara u kojem se nalaze ured, 


6/ Dostupno na: https://carpediem.hr/portfolio/ 
partnerstvo-za-prostor/ 

društveni prostor, kuhinjica, bibliopan i knjižnica 
igračaka, uzmi ili ostavi polica, “bolnica“ za biljke, 
servis za Zeleni telefon. Prostor iznajmljuju po 
cijeni od 2 500 kuna mjesečno, a režije su u iznosu 
od 500 do 1 000 kuna. Te troškove pokrivaju 
dijelom iz udruge Eko Pan, a dijelom iz Naklade 
Šumek s kojom dijele prostor i društvenog 
poduzeća Klijanac i Pup jer sama udruga ne bi 
mogla pokriti tako visok iznos najamnine. Udruga 
je u prostor uselila 2019. godine: 


£ E Prije ovoga bili smo u prostoru koji je na 
korištenje dobila škola i morali smo ga brzo 
napustiti. U razgovoru u Županiji izrazili 
smo želju da ako već moramo otići da bismo 
voljeli neki prostor do 50 četvornih metara, 
ali da je bliže centru grada i da je gradski 
prostor. Ponuđena su nam dva rješenja. Prvi 
je bio prostor na prvom katu koji koristi 
udruga branitelja od ukupno 6 kvadrata! 
To je bilo neprihvatljivo i - nepotrebno; 
znali su da nam treba veći prostor. Grad 
Karlovac ponudio je zatim jedan stan u 
zgradi streljane na Jamadolu, = potpuno 
van centra. Šanse da nam roditelji s djecom 
dođu na neke aktivnosti su nikakve. Sama 
zgrada bila je na tlu koje erodira, stan je 
bio u lošem stanju i trebali bismo puno 
investirati u obnovu. Grad je ponudio 
da će prostor očistiti i ofarbati, ali bismo 
svejedno imali druge troškove uređenja i 
adaptacije za koje nismo imali sredstava. 


Udruga je na kraju bila primorana sama se snaći te 
su iznajmili prostor od privatne osobe u koji su vrlo 
malo morali uložiti nakon ulaska jer je prostor bio 
preuređen i adekvatan za provođenje društvenih 
programa i za uredski rad: 


£ & Na kraju smo našli ovaj prostor i tu smo vrlo 
zadovoljni. Odličan je vlasnik, za vrijeme 
lockdowna potpuno nas je oslobodio 
najma. Bio je vrlo susretljiv i razumio je da 
nikako ne možemo održavati svoje redovne 
aktivnosti. S njim imamo dobar odnos i 
trenutno nam je ovdje jako dobro. U nekoj 


budućnosti bismo htjeli imati neki prostor 
u kojem ne moramo plaćati toliki iznos 
najma, ali evo - trenutno se snalazimo. 


Prostor za mlade u Dugoj Resi čije je uređenje 
završeno u lipnju 2021. koristi udruga AGORA. 
Prostor im je direktno dodijeljen od Grada Duge 
Rese bez provođenja javnog natječaja jer su jedina 
udruga koja se bavi mladima na tom području te 
kažu kako nije bilo većih poteškoća s dobivanjem 
prostora. Prostor je u privatnom vlasništvu, a 
mjesečni najam iznosi 3 000 kuna, dok su režijski 
troškovi oko 1 000 kuna što se pokriva gradskim 
proračunskim sredstvima koje dodjeljuju Pučkom 
otvorenom učilištu Duga Resa. Pučko otvoreno 
učilište je službeni korisnik, dok udruga Agora 
upravlja prostorom. Prostor se planira otvoriti 
svim zainteresiranim pojedincima, udrugama, 
inicijativama i institucijama koji se mogu javiti na 
otvoreni poziv za korištenje čime se zatim planira 
osigurati i daljnje korištenje prostora, odnosno 
produžetak ugovora koji je trenutno potpisan 
na tri godine. Očekuje se i druga faza obnove 
prostora, s obzirom na to da je osim prvotnog 
uređenja i osposobljavanja prostora potrebno 
urediti podove i sustava grijanja. 


GRADSKO DRUŠTVO CRVENOG KRIŽA OZALJ 
kroz europski projekt pokrenulo je obnovu i 
opremanje Društvenog centra Ozalj kao gradskog 
prostora kojim se upravlja kroz model civilno- 
javnog partnerstva, a cilj im je kroz različite 
društvene aktivnosti potaknuti druge organizacije 
civilnog društva na sudjelovanje u programiranju 
prostora i uključivanje u donošenje odluka i javnih 
politika. U prostor su nakon uređenja ušli 2021. 
godine, a po isteku trajanja projekta prostor se još 
pet godina mora koristiti u istu svrhu. Iz društva 
ističu kako prostor zadovoljava potrebe lokalne 
zajednice i različite udruge u njemu provode svoje 
programe. 

Kao jedini problem može se istaknuti loša 
povezanost javnim gradskim prijevozom prema 
Karlovcu i drugim okolnim mjestima. 


MALA URBANA ZAJEDNICA 


avadhuta ka-matrif#l srupIo 23 * 


dresar ua 
rostora/korisnika 


MUZA - Mala urbana zajednica e 


Infoshop - coworking prostor za manje radionice, sastanke, projekcije, 
izložbe i predavanja; plesne dvorane; vege klub / restoran; dvorišni 
prostor za društveno / kulturna događanja na otvorenom; uredski 
prostori 


Hrvatski 
dom u 
centru 


HRVATSKIDOM / Zn Gae vi 


Mala Scena HD - dvorana za koncerte, projekcije i izložbe; 

prostorije za vježbanje bendova,uredski prostor, prostor za manji tip 
događanja, radionice, projekcije filmova (KinoKlub), sastanci i sl. 
Urbani park HD - otoreni prostor za različita događanja 


1 
ja D 


EO MLADE 
G R A K 


B R U 


< 
Led PARTNERSTVO 
SŠ ZA PROSTOR 


Centar za mlade Grabrik 6 SiajEnE virove tj 
radionice, parlaonice, diskusije, predavanja. Prostor za slobodno 
vrijeme mladih, volontiranje, razmjena znanja, iskustava i vještina. 


Prostor za sastanke, projekcije, izložbe / coworking uredski prostori 


Društveni centar Prostorija 


prostor za radionice, sastanke, projekcije, izložbe i predavanja; 
coworking uredski prostori 


m Aa 
LARPE PIE 


Eko Pan Udruga za zaštitu okoliša i prirode 


/ Ulica Stjepana Radića 12 


prostor za manje radionice, sastanke i predavanja; uredski prostor / bolnica za 
biljke, knjižnica igračaka, uzmi ili ostavi polica, Bibliopan 


F.R.E.E. D.A.N.C.E. Centar za plesnu i izvedbenu umjetnost 
/ Korzo, Petra Zrinskog 15 


Atelje suvremenog plesa / prostor za plesne probe, radionice, knjižnica - naglasak 
f.R.E.E. D.A.N.C.E. Na temu pokreta i suvremenog plesa, teatra / uredski prostor odnosno info point 
nalazi se na adresi Križanićeva 


Agara 


UDRUGA ZA MLADE 


AGORA udruga za mlade Gradsko društvo Crvenog križa Ozalj 
/ Ulica bana Josipa Jelačića 30a, Duga Resa / Kurilovac ul. 1, Ozalj 

JAVNI_ 
NATJEČAJI 
I POLITIKE 


Gradski prostori se u Karlovcu službeno dodjeljuju 
putem javnih natječaja. Službeni dokumenti koji 
su javno dostupni, a tiču se načina i uvjeta dodjele 
tih prostora udrugama, su: Strategija upravljanja 
imovinom Grada Karlovca za razdoblje 2021. 
- 2028.7, Uredba o kriterijima, mjerilima i 
postupcima financiranja i ugovaranja programa i 
projekata od interesa za opće dobro koje provode 
udruge“ te Odluka o kriterijima, mjerilima i 
postupku dodjele nekretnina u vlasništvu ili 
na upravljanju Grada Karlovca na korištenje 
udrugama“? . Međutim, ne postoji javno dostupan 
registar nekretnina u vlasništvu Grada Karlovca 
i ako udruge potražuju prostor mogu svoj upit 
ili Zahtjev uputiti Gradu koji bi trebao ponuditi 
prostore koje ima na raspolaganju ili udruga sama 
pronalazi prostor i konkretno za njega šalje upit 
prema Gradu. 

Iz udruge KA-MATRIX navode kako se prostori 
dodjeljuju sukladno upitu za korištenje, no u 
praksi udruge same pronalaze prostor, najčešće 
u lošijem stanju i potom traže od Grada da im 
se ustupi za korištenje po nekom od modela. Uz 
potrebu, znatno utječe i mogućnost lobiranja, 
pregovaranja i spretnost. 

Javni natječaji za dodjelu gradskih prostora 
otvaraju se sporadično i ne postoji konkretan 
terminski ili opisni plan otvaranja javnih natječaja 
za pojedine i specifične prostore. Međutim, u 
Strategiji upravljanja imovinom Grada Karlovca za 
razdoblje 2021. - 2028. stoji da je: 


[..] analizom upravljanja — poslovnim 
prostorima uočeno kako se poslovni 
prostori dodjeljuju na korištenje udrugama 
uz plaćanje tržišno niske naknade za 
korištenje, a ustanovama i trgovačkim 
društvima u vlasništvu Grada bez naknade 
na boljim gradskim lokacijama. Gotovo 
1/3 gradskih poslovnih prostora koriste 
udruge civilnog društva. Intencija Grada 
je kroz Strategiju postići da se poslovni 
prostori u centru Grada daju u zakup po 
tržišnim uvjetima kako bi se revitalizirala 

stara gradska jezgra, a da se udrugama i 
trgovačkim društvima u vlasništvu Grada 
prostori dodjeljuju na korištenje na manje 
atraktivnim lokacijama izvan centra. 

(str. 30) 


Nije u potpunosti jasan razlog zašto jedinica 
lokalne samouprave ne uzima u obzir programe 
i djelovanja koje udruge provode, a same 
udruge kao značajne partnere koji bi pomodli 
u revitalizaciji stare gradske jezgre, s obzirom 
na to da upravo organizacije civilnog društva 
intenzivno rade na razvoju modela upravljanja, 
društvene obnove i javnih politika, a aktivnosti 
provode direktno s različitim skupinama građana, 
ustanovama i institucijama i na taj način doprinose 
i obogaćuju kulturnu i društvenu ponudu grada. 
Uzimajući u obzir Strategiju upravljanja imovinom 
Grada Karlovca upitno je da bi revitalizaciju 
stare gradske jezgre potaknulo davanje gradskih 
prostora u zakup po tržišnim uvjetima. Sukladno 
iskustvima tranzicije i privatizacije, ali i suvremenih 
ekonomskih trendova ne može se reći da je to 
na lokalnoj razni izvjesno. Prema ovoj gradskoj 
strategiji, postoji opravdana bojazan udruga da 
bi vlasnici, Grad Karlovac, Županija ili Republika 
Hrvatska, ako vide priliku za provođenjem tržišnih 
odnosa i stvaranja profita, vrlo lako oduzeli 
prostore udrugama. 


U rijetkim slučajevima kada se javni prostori 
u vlasništvu Grada Karlovca nude na javnom 
natječaju, pristigle prijave ocjenjuje Povjerenstvo 
za dodjelu nekretnina koje po potrebi saziva 
gradonačelnik. U Povjerenstvo se imenuju po 


7/ Dostupno na: https://www.karlovac. 
hr/?id=22609&pregled=1 

8/ Dostupno na: https://narodne-novine.nn.hr/clanci/ 
sluzbeni/2015_03_26_546.html 

9/ Dostupno na: https://www.karlovac. 
hr/sport-mladi-udruge/udruge 127/127?t= 
1&datumod=&datumdo=&tip=&tip2=&gq=&page=2 

jedan predstavnik Upravnog odjela za imovinsko 


pravne poslove _ i upravljanje imovinom i 
Upravnog odjela za društvene djelatnosti te 
jedan predstavnik udruga. Povjerenstvo boduje 
prijave po kriterijima koji su određeni Odlukom 
o kriterijima, postupku dodjele 


nekretnina u vlasništvu ili na upravljanju Grada 


mjerilima i 


Karlovca na korištenje udrugama u kojoj stoji da 
se prostori dodjeljuju udrugama zbog provođenja 
programa i projekata od interesa za Grad Karlovac, 
odnosno, onim programima i projektima koji su 
u skladu s vrednotama propisanima Pravilnikom 
o financiranju javnih potreba Grada Karlovca, a 
čije provođenje “daje vidljivu dodanu društvenu 
vrijednost, kojom se podiže kvaliteta života 
građana Grada Karlovca i unapređuje razvoj Grada 
Karlovca“. 

S obzirom na to da nije sasvim pojašnjeno koji 
su projekti od interesa za Grad Karlovac, nadalje 
se boduje prema “mjerljivim“ kriterijima koji se 
odnose na: godine aktivnog djelovanja, broj 
zaposlenika, broj korisnika, članova i volontera, 
ostvarena sredstva, broj partnera, osvojena 


priznanja i nagrade, prethodno uredno korištenje 
prostora, broj održanih javnih događanja i uložena 
vlastita sredstva u prostor. 


Iz udruge Carpe Diem kažu: kriteriji bi trebali 
biti drugačije složeni što smo i napominjali u 
procesu javnog savjetovanja, ali naši prijedlozi 
nisu uzeti u obzir, a na pitanje stvara li to 
određene animozitete među udrugama kažu 
da to ne gledaju kao konkurenciju, nego na loše 
postavljene kriterije. Zbog toga nisu krive udruge, 
nego sustav koji podržava loše kriterije. Udruga 
je tražila očitovanje po pitanju termina “javno 
događanje“ te na koji način i pod kojim uvjetima 
i brojem sudionika se nešto klasificira kao javno, 
međutim, njihovi komentari nisu uvaženi. 


Jedan od sudionika istraživanja podijelio je svoje 
iskustvo po pitanju javnih gradskih natječaja za 
prostore koji se dodjeljuju udrugama: 


Imamo jako loše iskustvo jer mislim da 
je cijeli natječaj bio napravljen tako da 
se već znalo koja organizacija će dobiti 
taj prostor. [..] Dosta razočaravajuće. 
Ne kažem da je svaki natječaj takav, ali 
prostori se udrugama ne dodjeljuju često, 
a potreba za njima je velika. Nezgodna 
praksa je i što se natječaji objavljuju u 
ljetnim mjesecima kad je njihova vidljivost 
minimalna, što samo podržava sumnju u 
stvarnu transparentnost. 


Ovakve situacije izrazito negativno utječu na 
atmosferu u gradu i odnosima među udrugama 
jer zapravo animoziteti i konkurencija ne bi 
trebali postojati, ali kada se jednaka rješenja ne 
iznalaze za sve, dolazi do manjka solidarnosti i 
osjećaja kompetitivnosti. U udruzi KA-MATRIX tu 
situaciju komentiraju da način dodjele prostora 
često stvara tihe animozitete i prijepore između 
organizacija civilnog društva. lako se “prema van“ 
udruge drže složne, neravnopravan položaj često 
je razlog partikularnih lobiranja. 

ZAKLJUČNA 
RAZMATRANJA 


Iz određenih primjera i literature, ali i iskustava 
zaključuje se da je pitanje i problematika prostora, 
posebice onih namijenjenima produkciji i izvedbi 
za udruge, još uvijek jedno od ključnih pitanja 
kojima se nezavisna kulturna scena bavi, unatoč 
konstantnim naporima dugi niz godina da se nešto 
na tom polju promijeni. Osim toga, sve nesigurniji 
uvjeti rada koji se temelje na kratkoročnim 
ugovorima, projektnim financiranjima s 
povećanom  birokratskom i administrativnom 
opterećenošću te “vrlo visokog subjektivnog 
ulaganja od strane radnika i radnica“ (Primorac 
2021:68) čine rad u tom sektoru dodatno otežanim 
i samoeksploatirajućim što rezultira sve većom 
željom za izlaskom radnica i radnika iz sektora te 
je u posljednje vrijeme izraženo starenje sektora u 
području suvremene kulture i umjetnosti (Ibid.:70). 


Što se tiče Karlovca, ne postoje konkretne i jasne 
politike i planovi dodjele gradskih prostora na 
korištenje udrugama te se većinom svodi na 
nasumične javne natječaje, najčešće otvorene 
pojedinačnim lobiranjima i pritiscima na gradske 
vlasti. Zanimljivo je spomenuti i prostor stare 
vojarne Luščić za koju je potrebno napraviti 
zasebno istraživanje. Trenutna situacija kompleksa 
je također neizvjesna: Grad je udrugama i 
sportskim klubovima dodijelio na privremeno 
korištenje pojedinačne prostore u kompleksu 
vojarne, korisnici su ih obnovili o vlastitom trošku 
i uložili znatne iznose u opremanje, bez da imaju 
ugovore za korištenje koji ih štite od izbacivanja 
u slučaju da Grad odluči napraviti nešto drugo s 
tim prostorom. Štoviše, prostori su im dodijeljeni, 
kako piše u pozivu javnog natječaja “do 
donošenja Urbanističkog plana uređenja područja 
bivše vojarne Luščić“ Krajem 2021. prijedlog 
Urbanističkog plana uređenja za taj prostor 
koji je ocijenjen kao najkvalitetniji na natječaju 
ne uključuje postojeće objekte i sama sudbina 
klubova i prostora udruga je neizvjesna. Udruge 
i klubovi ulagali su kritike i komentare tijekom 
javnog savjetovanja o prijedlogu Urbanističkog 
plana uređenja: 


Prijedlog UPU-a “Luščić - centar“ ne 
predviđa ostanak postojećih zgrada 
koje se koriste u sportske svrhe s čime 
se mi izrazito ne slažemo te Vas ovim 
putem molimo za pomoć kako bi sačuvali 
postojeće objekte, egzistenciju naših 
klubova te najvažnije vrlo dobre uvjete za 
trenažne procese naših članova pogotovo 
djece i mladih./'" 


Iz svega navedenog, može se zaključiti da sve 


ostaje na pojedinačnim naporima organizacija 
civilnog društva i pojedinaca da se bore za 
svoje i zajedničke prostore rada te ukazuju na 
neadekvatne javne politike upravljanja gradskom 
i državnom imovinom i načinima dodjele tih 
prostora, unatoč načelnim stavovima javnih vlasti 
da na sektor civilnog društva gleda kao partnera. 


10/ “Urbanistički plan uređenja Luščić - Centar: Izvješće 

o javnoj raspravi“,dostupno na: https://mpgi.gov.hr/ 
UserDocsimages//dokumenti/Prostorno/Planovi/Izvjesca/ 
Karlovacka//19.1.2022.Karlovac.pdf 

